**85/2019. (XII.17.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Paragvári, Szűrcsapó, Rohonci út és a Bartók Béla krt. által határolt területre vonatkozó forgalmi rend felülvizsgálat indikatív árajánlat beérkezését követően kerüljön tájékoztató a Bizottság elé.
2. A Bizottság egyetért azzal, hogy a Szófia utcában, a Dr. István Lajos krt. – Sugár út csomópont közelében, a Rumi u. – Újvilág u. csomópont előtt a Savaria Nett-Pack Kft. bejáratánál, illetve a Károlyi A. u – Kenyérvíz u. csomópontjánál kijelölt gyalogos-átkelőhely létesítésére vonatkozó fedezet a 2020. évi költségvetésben biztosított legyen. A Bizottság javasolja a Közgyűlésnek, hogy a tervezett kijelölt gyalogos-átkelőhelyek létesítésére a 2020. évi költségvetésben biztosítsa a forrást.
3. A Bizottság egyetért azzal, hogy a Media Markt áruháznál új útcsatlakozás létesüljön. A Bizottság felkéri a polgármestert, hogy írásban kérje meg a Magyar Közút Nonprofit Zrt. állásfoglalását az új útcsatlakozás létesítésével kapcsolatosan.
4. A Bizottság egyetért a Szombathelyi Katasztrófavédelmi Kirendeltség forgalmi rend változtatással kapcsolatos kérésével.
5. A Bizottság egyetért azzal, hogy a Szombathely, 13347/1 hrsz-ú ingatlanra a BPW-Hungária Kft. az előterjesztés melléklete szerint a Rába utca felé új közúti útcsatlakozást létesítsen.
6. A Bizottság egyetért azzal, hogy a Krúdy Gyula utca végén a kommunális hulladékszállítást végző gépjárművek részére kerüljön megfordulási lehetőség kialakításra. A Bizottság egyetért azzal, hogy a Krúdy Gyula utcában a Gazdag Erzsi Óvoda bejáratától 15 – 15 m távolságban egy-egy sebességcsökkentő küszöb kerüljön kialakításra. A Bizottság javasolja a Közgyűlésnek, hogy a tervezett építési munkákra a 2020. évi költségvetésben biztosítsa a forrást.
7. A Bizottság egyetért azzal, hogy a Szent Gellért utca – Rumi út és a Rumi út – 86 sz. főút csomópontjában kerüljön megvizsgálásra annak lehetősége, hogy a tele zöldes forgalomirányítás helyett balra kanyarodó, illetve egyenes-jobbra sávok alakuljanak ki, melyhez szaktervező által készített tervdokumentáció szükséges. A Bizottság javasolja a Közgyűlésnek, hogy a tervezési munkákra a 2020. évi költségvetésben biztosítsa a forrást.
8. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Nemény András, polgármester

Tóth Kálmán, a bizottság elnöke

Horváth Soma, alpolgármester

(a végrehajtásért: Kalmár Ervin, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1. pont esetén: indikatív árajánlat beérkezését követő Bizottsági ülés

2. pont esetén: 2020. évi költségvetés tervezet összeállítása

3. pont esetén: azonnal

4. pont esetén: 2020. február 28.

5. pont esetén: 2020. január 15.

6. pont esetén: 2020. évi költségvetés tervezet összeállítása

7. pont esetén: 2020. évi költségvetés tervezet összeállítása